SIR আতঙ্কে ঘর ঘর কাজ ছাড়ছে পরিচারিকারা! পাড়ি বাংলাদেশে

ওয়েবডেস্ক- এসআইআর (SIR) ঘোষণার পর থেকেই অজানা আতঙ্ক তৈরি হয়েছে। ভোটার তালিকায় (Voter List)  যদি নাম না থাকে, তাহলে তাদের কী বাংলাদেশ (Bangladesh) চলে যেতে হবে? ২০০২-এর ভোটার তালিকায় যদি নাম না থাকে! এখনও পর্যন্ত উত্তর পরগনার (North 24 Pargana) বিস্তীর্ণ অঞ্চল জুড়ে এসআইআর বা ভোটার তালিকার নিবিড় সংশোধন প্রক্রিয়ার প্রভাব পড়েছে। এই সমস্ত জায়গায় গৃহস্থ বাড়ির অভিযোগ, তাদের বাড়ির পরিচারিকারা (Housemaids) কাজ ছেড়ে বাংলাদেশে চলে যাচ্ছেন।

বিরাটি, বিশরপাড়া, দমদম, মধ্যমগ্রাম জুড়ে এক অজানা আতঙ্ক তৈরি হয়েছে। বিরাটির শরৎ কলোনির এক বাসিন্দার কথায়, তার বাড়ির পরিচারিকার চোখে-মুখেও একই আতঙ্ক তৈরি হয়েছ। তার বাড়িতে রহিমার কাজ করতেন দীর্ঘ ২৫ বছর ধরে। হঠাৎ একদিন এসে বলল আমরা কাজ ছেড়ে দেব। এখানে আর থাকা যাবে না। বলল খুব ভয় পাচ্ছে। আমরা সবাই এখানে ওকে রহিমা মা বলে ডাকতাম। কিন্তু এসআইআর ঘোষণার পর থেকে এক অজানা আতঙ্ক চোখে মুখে দেখেছি। বলেছিল সবাই, বাংলাদেশে চলে যাচ্ছে। এর আর তিনি আর ফিরে আসেননি। একই পরিস্থিতি অপর এক গৃহকর্ত্রীর বাড়িতেও।

আরও পড়ুন-  SIR আতঙ্কে ভিড় বাড়ছে মতুয়া ঠাকুরবাড়িতে

সোমা রায় জানিয়েছেন, দীর্ঘদিনের পরিচারিকা আর কাজে আসছেন না। ও বলেছিল, সবাই বাংলাদেশে চলে যাচ্ছে। আমি তখন এতটা বুঝতে পারিনি। তার থেকে ও আর কাজ করতে আসেনি। অপরদিকে বিশরপাড়ায় মহম্মদ ইকবালের গলাতেও সেই আতঙ্কের সুর। তার কথায় ভোটার কার্ডে নাম আছে, ভোটও দিয়েছি। স্ত্রীরও নাম আছে। তবে ২০০২ সালের আগের নথি আমাদের নেই। এখন যদি আমাদের তাড়িয়ে দেব, যাব কোথায়?  আতঙ্কের প্রহর গুণছেন আমিনা খাতুন। তার দাবি, কাগজপত্র ও সব আছে। কিন্তু আমার বাবা-মায়ের নেই। তাদের কী তাড়িয়ে দেবে? আমাকে এখানে একা থাকতে হবে? কী ভাবে থাকব, কী হবে আমার।

উল্লেখ্য, নির্বাচন কমিশন (Election Commission) জানিয়েছে, SIR-এর লক্ষ্য ভারতীয় নাগরিকদের নাম সুষ্ঠুভাবে তালিকায় থাকা। তার একাধিক নিয়মের কথা জানিয়েছেন তিনি। কিন্তু এই এসআইআর ঘোষণার পর থেকে মানুষের মধ্যে এক অজানা আতঙ্ক তৈরি হয়েছে। যদি কমিশনের নির্ধারিত বিধিবদ্ধ নিয়ম অনুযায়ী তাদের নাম ভোটার তালিকায় না থাকে তাহলে এই দেশ থেকে চলে যেতে হবে? কোথায় যাবেন তারা? কী করবে কিছুই বুঝে উঠতে পারছে না মানুষ।

দেখুন আরও খবর-

The post SIR আতঙ্কে ঘর ঘর কাজ ছাড়ছে পরিচারিকারা! পাড়ি বাংলাদেশে first appeared on KolkataTV.